Komunalac d.o.o., 43000 Bjelovar, Ferde Livadića 14, M.B.3354946, OIB 27962400486, kojeg zastupa Predsjednica Uprave Ivana Jurković Piščević mag. pol. i Član Uprave Josip Heged ing.(u daljnjem tekstu Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( u daljnjem tekstu Osiguravatelj)

sklopili su

**UGOVOR O OSIGURANJU BROJ \_\_\_\_\_\_\_\_\_\_\_\_\_\_\_**

**Članak 1.**

Na temelju provedenog postupka javne nabave BN-11-2025 Naručitelj je Odlukom o odabiru broj: \_\_\_\_\_\_\_\_\_\_\_ odabrao kao najpovoljnijeg ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_sukladno objavljenom kriteriju za donošenje odluke o odabiru te uvjetima i zahtjevima iz poziva za dostavu ponuda.

**Članak 2.**

Ugovorena vrijednost usluga osiguranja po ovom Ugovoru iznosi

**\_\_\_\_\_\_\_\_\_\_\_\_\_\_ eura**

ovaj iznos ne sadrži porez na dodanu vrijednost – usluga je oslobođena PDV-a.

Količina predmeta nabave je okvirna, navedena u troškovnicima. Stvarna nabavljena količina usluga na temelju sklopljenog ugovora o javnoj nabavi može biti veća ili manja od okvirne količine uzimajući u obzir čl. 314-321 ZJN 2016.

U slučaju smanjenja stvarnog opsega usluga u odnosu na okvirnu količinu, Naručitelj nije obvezan ostvariti minimalni iznos ugovorne vrijednosti. Osiguravatelj se izričito odriče prava na naknadu štete ili izgubljene dobiti zbog neostvarenog obujma posla.

**Članak 3.**

Ovaj Ugovor sklapa se za razdoblje od 12 mjeseci za nabavu usluga osiguranja prema uvjetima i troškovnicima Naručitelja navedenih u pozivu za dostavu ponuda.

Usluge osiguranja koje su predmet ovog ugovora su:

- Osiguranje imovine i osoba koje obuhvaća:

01. Osiguranje od nezgode:

01.01 Osiguranje osoba od posljedica nezgode pri i izvan redovnog zanimanja,

01.02 Osiguranje osoba od posljedica nezgode u motornim vozilima,

03. Osiguranje cestovnih vozila:

03.01 Kasko osiguranje cestovnih motornih vozila na vlastiti pogon,

08. Osiguranje od požara i elementarnih šteta;

09. Ostala osiguranja imovine:

09.01 Osiguranje strojeva od loma,

09.02 Osiguranje od provalne krađe i razbojstva,

10. Osiguranje od odgovornosti za upotrebu motornih vozila,

10.01 Obvezno osiguranje vlasnika odnosno korisnika motornih vozila od odgovornosti za štete trećim osobama;

13. Ostala osiguranja od odgovornosti

13.07 Osiguranje opće odgovornosti

Osiguravatelj ne može jednostrano mijenjati uvjete, obuhvat pokrića, premijske stope ili druge elemente police bez prethodne pisane suglasnosti Naručitelja.

**Članak 4.**

Osiguranjem imovine od opasnosti požara i nekih drugih opasnosti na ugovorenu vrijednost obuhvaćene su građevine i oprema koju Naručitelj ima u svojim poslovnim knjigama u vrijeme trajanja ovog Ugovora. Sva osiguranja provode se prema troškovnicima odnosno ponudi Osiguravatelja koja je sastavni dio ovog Ugovora.

Na svako od ugovorenih osiguranja primijenit će se Opći uvjeti osiguravatelja samo u dijelu u kojem nisu u suprotnosti s Ugovorom, ponudom, troškovnicima i natječajnom dokumentacijom. U slučaju nesuglasja, prednost imaju odredbe natječajne dokumentacije i ovog Ugovora.

**Članak 5.**

Osiguravatelj će Naručitelju u roku od 10 (deset) dana od dana potpisa ugovora dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora.

Ako Osiguravatelj ne dostavi jamstvo u roku iz ovog članka, Naručitelj ima pravo raskinuti ugovor bez ikakvih obveza prema Osiguravatelju, uz naplatu eventualno nastale štete iz jamstva za ozbiljnost ponude.

**Članak 6.**

Za osiguranja po troškovnicima 1, 2, 3, 4, 5, 6, 7 i 8, Osiguravatelj će primjenjivati premijske stope i ostale elemente izračuna cijene koje je dao u ponudi i neće ih mijenjati za vrijeme trajanja ugovora.

Za troškovnik 8k, tj. za obvezno osiguranje motornih vozila cijena se može promijeniti u slučaju da pojedino vozilo izgubi dio bonusa od dana koji je bio važeći na dan poziva za nadmetanje do datuma iduće registracije vozila.

Osiguravatelj ne može povećavati premijske stope niti uvoditi nove naknade pod bilo kojim nazivom tijekom trajanja ugovora. U slučaju smanjenja rizika (npr. prodaja vozila, smanjenje imovine, smanjenje broja osiguranih osoba), Naručitelj ima pravo na razmjerno smanjenje premije.

**Članak 7.**

Za sve vrste osiguranja obuhvaćene ovim Ugovorom zaključiti će se police na rok 12 mjeseci od datuma potpisa Ugovora osim za police za motorna vozila koje će se zaključivati istekom postojećeg osiguranja za svako vozilo posebno po cijenama tj. iznosu premije koji je ponuđen, osim u slučaju da se za pojedino vozilo od dana objave poziva za nadmetanje do dana iduće registracije vozila izgubi ili stekne dio bonusa.

U tom slučaju cijena se može promijeniti samo za u postotku promijenjeni dio bonusa.

Osiguravatelj je dužan najkasnije 15 dana prije isteka pojedine police dostaviti Naručitelju obavijest o isteku i nacrt nove police radi pravodobne obnove, bez prekida osigurateljnog kontinuiteta.

**Članak 8.**

Naručitelj će račune za osiguranja platiti u 12 jednakih obroka godišnje – osiguravatelj će za svaki mjesec ispostaviti račun, a Naručitelj je dužan račun platiti do posljednjeg dana u mjesecu. Za motorna vozila obveza će se platiti u roku 30 dana od izdavanja svake pojedine police.

Naručitelj će svoje obveze platiti na žiro-račun Osiguravatelja prema izdanom e-računu.

Naručitelj ima pravo zadržati plaćanje u slučaju opravdane reklamacije do njezina rješenja.

**Članak 9.**

Kad nastane osigurani slučaj temeljem kojeg se traži naknada iz osiguranja Naručitelj je dužan učiniti sljedeće: odmah poduzeti sve što je u njegovoj moći da se ograniče daljnje štetne posljedice, u slučajevima koji su predviđeni zakonom, a osobito kad je šteta prouzročena požarom, eksplozijom, krađom ili provalnom krađom, razbojstvom prijaviti nadležnoj policijskoj postaji. Naručitelj će pismeno obavijestiti Osiguravatelja odmah po nastanku osiguranog slučaja, a najkasnije u roku 3 dana od kad je za događaj saznao.

U hitnim slučajevima kao što su događaji koji mogu rezultirati prekidom opskrbe vodom ili zagađenjem okoliša Naručitelj će najprije telefonski, a onda pismeno obavijestiti Osiguravateljevog ovlaštenog procjenitelja te odmah pristupiti otklanjanju kvara. Naručitelj će napraviti zapisnik o šteti i ako je moguće priložiti fotografije.

**Članak 10.**

Osiguravatelj će odrediti ovlaštenog procjenitelja koji se dužan odazvati na poziv Naručitelja odmah, a najkasnije u roku 3 dana. Za slučajeve kad postoji hitnost i od posebne su važnosti kao što je opskrba vodom ili prijetnja zagađenjem ili bilo kojom štetnom posljedicom koja bi nastupila ako se žurno ne počne otklanjati kvar ovlaštenih procjenitelj dužan se na telefonski poziv ovlaštenih osoba Naručitelja odazvati se odmah. U slučaju da se procjenitelj u ovakvim slučajevima ne odazove, Naručitelj će početi sa popravkom, a Osiguravatelj će prihvatiti zapisnik o oštećenju i ostale dokaze, fotografije, oštećene stvari koje su zamijenjene. U ostalim slučajevima kad se ne radi o osobitoj žurnosti i kvarovima koji ne prijete daljnjim štetnim posljedicama ovlašteni procjenitelj dužan se odazvati u roku od tri dana od Naručiteljeve obavijesti o štetnom događaju.

U slučaju nepravodobnog izlaska procjenitelja na teren ili neopravdanog odbijanja priznanja štete, Naručitelj ima pravo samostalno angažirati neovisnog vještaka, a trošak vještačenja snosi Osiguravatelj ako se naknadno utvrdi da je šteta osnovana.

**Članak 11.**

U slučaju neispunjenja ili zakašnjenja s izvršenjem ugovornih obveza, Osiguravatelj je dužan platiti Naručitelju ugovornu kaznu u iznosu od 1% vrijednosti ugovora za svaki započeti tjedan kašnjenja, a najviše do 10% ukupne vrijednosti ugovora.

Plaćanje ugovorne kazne ne oslobađa Osiguravatelja od obveze ispunjenja ugovora niti od naknade stvarno nastale štete.

**Članak 12.**

Osiguravatelj se obvezuje čuvati kao poslovnu tajnu sve podatke do kojih dođe tijekom provedbe ovog Ugovora, a koji se odnose na imovinu, poslovanje, osigurane osobe, procjene rizika, nastale štete ili druge okolnosti vezane uz Naručitelja.

Bez prethodne pisane suglasnosti Naručitelja, Osiguravatelj ne smije takve podatke otkrivati, ustupati trećim osobama ili koristiti u bilo koju svrhu osim za izvršenje ovog Ugovora.

Obveza čuvanja povjerljivosti traje i nakon prestanka važenja ovog Ugovora.

U slučaju povrede ove obveze, Naručitelj ima pravo raskinuti Ugovor i zahtijevati naknadu cjelokupne štete koja mu je time prouzročena.

**Članak 13.**

Naručitelj ima pravo jednostrano raskinuti ovaj Ugovor, u cijelosti ili djelomično, u sljedećim slučajevima:

1. ako Osiguravatelj ne izvršava svoje ugovorne obveze u roku i na način propisan Ugovorom,
2. ako Osiguravatelj ponavlja povrede ugovornih obveza, i nakon što je bio pisano opomenut,
3. ako Osiguravatelj ne dostavi jamstvo za uredno ispunjenje ugovora,
4. ako se utvrdi da je Osiguravatelj dao netočne ili neistinite podatke u ponudi,
5. ako Osiguravatelj postane nesposoban za izvršenje ugovora (npr. gubitak odobrenja za rad, stečaj, likvidacija).

Raskid se ostvaruje dostavom pisane obavijesti o raskidu Osiguravatelju, a učinci raskida nastupaju danom dostaveobavijesti.   
Naručitelj nije obvezan nadoknaditi Osiguravatelju bilo kakvu štetu, izgubljenu dobit ili troškove zbog raskida Ugovora iz razloga navedenih u ovom članku.

**Članak 14.**

Naručitelj ima pravo tijekom trajanja i nakon isteka ovog Ugovora izvršiti revizijski nadzor nad izvršenjem obveza Osiguravatelja.

U tu svrhu Osiguravatelj je dužan omogućiti Naručitelju, ili od njega ovlaštenim osobama (uključujući državna revizijska tijela), uvid u svu dokumentaciju, evidenciju i podatke koji se odnose na provedbu ugovora, naplatu premija, obračun šteta, police i odštetne zahtjeve.

Osiguravatelj je dužan osigurati dostupnost traženih podataka u roku od tri (3) radna dana od zaprimanja zahtjeva Naručitelja.

Ako Osiguravatelj onemogući ili neopravdano ograniči revizijski uvid, Naručitelj ima pravo zadržati plaćanja do omogućavanja uvida te, po potrebi, raskinuti Ugovor.

**Članak 15.**

Ugovorne strane su suglasne da će se na uređenje svih odnosa iz ovog ugovora primjenjivati odredbe Zakona o obveznim odnosima.

**Članak 16.**

Sve sporove koji eventualno nastanu po ovom Ugovoru, ugovorne strane će prvenstveno rješavati sporazumno, a ukoliko se sporazum ne postigne, za odlučivanje o sporu nadležan je sud u Bjelovaru.

**Članak 17**.

Sastavni dio ovog Ugovora čine:

* ponuda i troškovnici od 1, 2, 3, 4, 5, 6, 7, 8
* opći uvjeti za osiguranje osoba od posljedica nesretnog slučaja
* dopunski uvjeti za kombinirano kolektivno osiguranje radnika od posljedica nesretnog slučaja
* uvjeti za osiguranje od požara
* uvjeti za osiguranje strojeva od loma
* uvjeti za osiguranje rizika od provalne krađe
* uvjeti za osiguranje od javne odgovornosti
* uvjeti za osiguranje od automobilske odgovornosti
* uvjeti za kasko osiguranje motornih vozila

**Članak 18.**

Ovaj Ugovor sastavljen je u četiri (4) istovjetna primjerka, od kojih Naručitelj i Osiguravatelj zadržavaju po dva primjerka.

**Članak 19.**

Ovaj ugovor postaje pravovaljan potpisom Naručitelja i Osiguravatelja i primjenjuje se od 01.11.2025. godine.

U Bjelovaru \_\_\_\_\_\_\_\_\_\_ godine

Naručitelj: Osiguravatelj:

Komunalac d.o.o. Bjelovar \_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednica Uprave:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivana Jurković Piščević, mag .pol.

Član Uprave:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Josip Heged ing.